Obecné zastupiteľstvo v Hrachovišti na základe §6 ods. 1  zákona č. 369/1990 Zb. o obecnom zriadení v znení neskorších predpisov s použitím zákona č.448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní ( živnostenský zákon ) v znení neskorších predpisov, ďalej len zákon, vydáva toto všeobecné záväzné nariadenie:

**Všeobecne záväzné nariadenie**

**Obce Hrachovište č. 4/2012**

**o poskytovaní sociálnych služieb a o  spôsobe určenia a výške úhrady**

 **za sociálne služby na území obce**

**Článok 1**

**Úvodné ustanovenie**

Týmto všeobecne záväzným nariadením ( ďalej len VZN ) sa upravuje pôsobnosť obce Hrachovište vo veciach:

a) rozhodovania o odkázanosti fyzickej osoby na pomoc inej fyzickej

b) poskytovania a zabezpečovania opatrovateľskej služby

c) spôsobu určenia a výšku úhrady za poskytovanie opatrovateľskej služby

Obec poskytuje opatrovateľskú službu cestou verejného poskytovateľa sociálnych služieb Spoločnej úradovne samosprávy n.o. Nové Mesto nad Váhom, ďalej SÚS n.o. podľa zákona o sociálnych službách a o zmene a doplnení zákona 455/1991 Zb. o živnostenskom podnikaní (živnostenský zákon) v znení neskorších predpisov v znení zákona 317/2009 Z. z., nálezu Ústavného súdu Slovenskej republiky 332/2010 Z. z. a v znení zákona 551/2010 Z. z, ďalej len zákon.

**Článok 2**

**Opatrovateľská služba**

1. Opatrovateľská služba je sociálna služba poskytovaná fyzickej osobe, ktorá

 a) je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 zákona.

 b) je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 zákona.

 c) Opatrovateľskou službou sú poskytované jednotlivé úkony uvedené v prílohe č.3 zákona.

 d) Rozsah jednotlivých úkonov bude určený individuálne na základe právoplatného rozhodnutia o rozsahu poskytovania opatrovateľskej službu po dohode s prijímateľom opatrovateľskej služby a to v hodinách.

**Článok 3**

**Okruh osôb, ktorým nemožno poskytovať opatrovateľskú službu**

1. Opatrovateľskú službu nemožno poskytovať fyzickej osobe,

a) ktorej sa poskytuje celoročná pobytová sociálna služba,

b) ktorá je opatrovaná fyzickou osobou, ktorej sa poskytuje peňažný príspevok na opatrovanie alebo peňažný príspevok na osobnú asistenciu, podľa zák. č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov, ak tento zákon neustanovuje inak,

c) ktorej je nariadená karanténa pre podozrenie z nákazy prenosnou chorobou a pri ochorení touto nákazou.

**Článok 4**

**Konanie vo veci odkázanosti na sociálnu službu**

1. Konanie o odkázanosti na sociálnu službu sa začína na základe písomnej žiadosti fyzickej osoby.

2. Žiadosť o posúdenie odkázanosti na opatrovateľskú službu podľa ods. (1) sa podáva na predpísanom tlačive.

3. Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu alebo udeliť písomný súhlas na poskytnutie sociálnej služby, môže v jej mene a s jej súhlasom a na základe potvrdenia ošetrujúceho lekára o zdravotnom stave tejto fyzickej osoby podať žiadosť alebo udeliť súhlas aj iná fyzická osoba.

4. Žiadosť o posúdenie odkázanosti na sociálnu službu obsahuje

* 1. meno a priezvisko žiadateľa (fyzickej osoby, ktorej sa má poskytovať sociálna služba),
	2. dátum narodenia,
	3. adresa pobytu,
	4. rodinný stav,
	5. štátne občianstvo,
	6. druh sociálnej služby, na ktorú má byť fyzická osoba posúdená,

5. Opatrovateľskú službu možno poskytovať až po nadobudnutí právoplatnosti rozhodnutia o odkázanosti na sociálnu službu.

6. Bezodkladne sa opatrovateľská služba poskytne fyzickej osobe iba ak jej život alebo zdravie sú vážne ohrozené.

7. Podkladom na vydanie rozhodnutia o odkázanosti na sociálnu službu je posudok o odkázanosti na sociálnu službu.

8. Podkladom pre vydanie posudku o odkázanosti na sociálnu službu je :

 a) lekársky posudok:

 - žiadateľ o službu predloží svojmu zmluvnému lekárovi na vyplnenie tlačivo lekárskeho nálezu

 - na základe vyplneného lekárskeho nálezu posudzujúci lekár určí stupeň odkázanosti fyzickej osoby na pomoc inej osoby

 b) sociálny posudok

 - vykonáva sociálny pracovník obce, ktorý zhodnocuje individuálne predpoklady žiadateľa, jeho rodinné prostredie a prostredie, ktoré ovplyvňuje jeho začlenenie do spoločnosti

9. Obec na základe lekárskeho posudku a sociálneho posudku vyhotovuje posudok o odkázanosti na sociálnu službu, ktorý obsahuje:

 a) stupeň odkázanosti fyzickej osoby na pomoc inej fyzickej osoby,

 b) znevýhodnenie fyzickej osoby s ťažkým zdravotným postihnutím (ŤZP) alebo s nepriaznivým zdravotným stavom v oblasti sebaobslužných úkonov, úkonov starostlivosti o svoju domácnosť a pri základných sociálnych aktivitách,

10. Pri rozhodovaní o odkázanosti na sociálnu službu môže obec použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa z.č.447/2008Z.z., ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby alebo posudok o odkázanosti na sociálnu službu vydaný inou obcou.

11. Na konanie o odkázanosti na sociálnu službu sa primerane vzťahujú všeobecne záväzné právne predpisy o správnom konaní.

12. Priebeh konania vo veci rozhodovania o odkázanosti na sociálnu službu zabezpečuje obec, ktorá eviduje a vedie celú spisovú agendu.

13. O odkázanosti na sociálnu službu rozhoduje za obec, ako správny orgán, starosta obce v zmysle § 13 ods. 5 zákona č. 369/1990 Zb. o obecnom zriadení.

14. Prijímateľ sociálnej služby je povinný obci, resp. SÚS n.o., písomne oznámiť výšku svojich príjmov a čestným vyhlásením preukázať výšku úspor a hodnotu majetku, ohlásiť zmeny vo výške príjmu, úspor a zmeny v hodnote majetku, ktoré sú rozhodujúce na určenie sumy úhrady za sociálnu službu a umožniť znalcovi vykonať obhliadku majetku a predložiť doklady týkajúce sa majetku. Ak fyzická osoba nesplní túto povinnosť, poskytovateľ sociálnej služby nie je povinný pri určení sumy úhrady postupovať podľa § 73 ods. 1 a 2 zákona o sociálnych službách.

**Článok 5**

**Poskytovanie opatrovateľskej služby**

1. Podmienkou poskytovania opatrovateľskej služby je právoplatné rozhodnutie o odkázanosti na poskytovanie sociálnej služby.
2. Opatrovateľská služba je terénna služba, ktorá sa poskytuje prednostne v byte občana.
3. Opatrovateľská služba sa poskytuje na dobu počas splnenia podmienok trvania nároku na tento druh sociálnej služby.
4. Pri hospitalizácii prijímateľa sociálnej služby alebo pri prerušení poskytovania opatrovateľskej služby na dobu kratšiu ako 3 mesiace sa rozhodnutie o zastavení poskytovania opatrovateľskej služby nevydáva.
5. Opatrovaný môže požiadať o opatrovateľskú službu aj vo vyššom rozsahu, ako v posudku o odkázanosti na sociálnu službu alebo bez posúdenia podľa Čl.4, ak uhradí ekonomicky oprávnené náklady na opatrovanie.

**Článok 6**

**Úhrada za opatrovateľskú službu, spôsob jej určenia a platenia**

1. Úhrada za opatrovateľskú službu v kalendárnom mesiaci sa určí podľa rozsahu hodín poskytovaných sebaobslužných úkonov, úkonov starostlivosti o domácnosť, základných sociálnych aktivít a dohľadu.

2. Rozsah a podmienky úhrady za poskytovanie opatrovateľskej služby si občan dohodne s poskytovateľom opatrovateľskej služby v zmluve o poskytovaní sociálnej služby.

3. Občan je povinný platiť úhradu za poskytovanú opatrovateľskú službu podľa svojho príjmu a majetku.

4. Úhradu za opatrovateľskú službu platí prijímateľ sociálnej služby podľa skutočného rozsahu poskytnutých úkonov za kalendárny mesiac, v ktorom sa opatrovateľská služba poskytla, najneskôr do posledného dňa daného mesiaca na účet poskytovateľa.

5. Pri výpočte úhrady za opatrovateľskú službu obec vychádza z výšky ekonomicky oprávnených nákladov na jednu hodinu opatrovateľskej služby

6. Obec ako verejný poskytovateľ sociálnej služby určuje sumu úhrady za opatrovateľskú službu, spôsob jej určenia a platenia zmluvou podľa § 74 v súlade so všeobecne záväzným

 nariadením obce najviac vo výške ekonomicky oprávnených

7. Úhrada za opatrovateľskú službu v kalendárnom mesiaci sa určí podľa rozsahu poskytovaných nevyhnutných životných úkonov, nevyhnutných prác v domácnosti, kontaktu so spoločenským prostredím ako súčin počtu hodín, počas ktorých sa úkony opatrovateľskej služby poskytovali a hodinovej sadzby podľa cenníka schváleného obecným zastupiteľstvom, ktorý je prílohou tohto VZN .

8. Sumu úhrady za sociálnu službu opatrovateľskú službu a službu poskytovanú v zariadení opatrovateľskej služby sa určí tak, aby suma úhrady za tieto sociálne služby bola najmenej vo výške 50% priemerných ekonomicky oprávnených nákladov spojených s poskytovaním tejto služby za predchádzajúci rozpočtový rok, v prepočte na mesiac a na prijímateľa sociálnej služby, na počet hodín alebo úkonov opatrovateľskej služby.

**Článok 7**

**Právna ochrana občana pri platení úhrady**

1. Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,3 násobku sumy životného minima pre jednu plnoletú fyzickú osobu (zák. 601/2003 Z.z. o životnom minime, v znení neskorších predpisov).

2. Ak sa príjem občana posudzuje spoločne s príjmami fyzických osôb, ktorých príjmy sa spoločne posudzujú, po zaplatení úhrady za opatrovateľskú službu im musí zostať mesačne najmenej 1,3 násobok životného minima ustanoveného osobitným predpisom. (zák. 601/2003 Z.z. v znení neskorších predpisov)

3. Ak u osôb nemožno zo závažných dôvodov zistiť ich príjem, za príjem sa považuje suma životného minima pre jednu plnoletú fyzickú osobu ustanovená osobitným predpisom.

4. Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu platiť aj iná osoba. odsek 1) sa vtedy nepoužije. Osoba podľa prvej vety môže uzatvoriť s poskytovateľom sociálnej služby zmluvu o platení úhrady za sociálnu službu.

5. Ak podľa odseku 1) nevznikne občanovi povinnosť platiť úhradu za opatrovateľskú službu alebo jej časť, prechádza táto povinnosť na rodičov alebo deti, ak sa ich príjem neposudzuje spoločne s príjmom občana, s ktorým obec uzatvára zmluvu o platení úhrady za opatrovateľskú službu.

6. Ak podľa predchádzajúcich odsekov nevznikne občanovi povinnosť platiť úhradu za opatrovateľskú službu alebo jej časť a táto povinnosť nevznikne ani rodičom alebo deťom a občan zomrie, nezaplatená úhrada za opatrovateľskú službu alebo jej časť je pohľadávka, ktorú si obec uplatňuje v dedičskom konaní a môže sa zabezpečiť podľa § 151b Občianskeho zákonníka záložnou zmluvou.

**Článok 8**

**Zmluva o poskytovaní sociálnej služby**

1. Obec poskytuje sociálnu službu – opatrovateľská služba (§74 odst. 2 písm. d zák. o soc. službách) na základe zmluvy o poskytovaní sociálnej služby prostredníctvom SÚS n.o.

2. Zmluvu o poskytovaní opatrovateľskej služby uzatvára obec, občan a SÚS n.o. Zmluva o poskytovaní sociálnej služby musí byť uzatvorená spôsobom, ktorý je pre prijímateľa sociálnej služby zrozumiteľný.

3. Ak má fyzická osoba záujem o poskytnutie sociálnej služby je povinná podať písomnú žiadosť o uzatvorenie zmluvy o poskytovaní opatrovateľskej služby.

4. Žiadosť obsahuje:

 a) meno a priezvisko osoby, ktorej sa má poskytovať opatrovateľská služba, dátum narodenia a adresu jej pobytu

 b) druh sociálnej služby, ktorá sa má poskytovať fyzickej osobe uvedenej v písmene a),

 c) potvrdenie o príjme za predchádzajúci kalendárny rok

 d) doklady o majetkových pomeroch

 e) deň začatia a poskytovania sociálnej služby a čas poskytovania sociálnej služby,

 f) iné doklady, ktoré sú podkladom na uzatvorenie zmluvy

5. K žiadosti o uzatvorenie zmluvy o poskytovaní opatrovateľskej služby fyzická osoba priloží aj právoplatné rozhodnutie o odkázanosti na sociálnu službu.

6. Zmluva o poskytovaní sociálnej služby obsahuje:

 a) označenie zmluvných strán,

 b) druh poskytovanej sociálnej služby,

 c) vecný rozsah sociálnej služby podľa § 15 a formu poskytovania sociálnej služby,

 d) deň začatia poskytovania sociálnej služby,

 e) čas poskytovania sociálnej služby,

 f) miesto poskytovania sociálnej služby,

 g) sumu úhrady za sociálnu službu, spôsob jej určenia a spôsob jej platenia,

 h) podmienky zvyšovania sumy úhrady za sociálnu službu,

 i) dôvody odstúpenia od zmluvy,

7. Ak sa zmenia skutočnosti, ktoré sú predmetom zmluvy o poskytovaní sociálnej služby, je možné tieto skutočnosti zmeniť dodatkom k zmluve, prípadne je možné zmluvu vypovedať tak, ako je uvedené v § 74 odst. 11 – 15 zák. o soc. službách.

8. V zmluve o poskytovaní sociálnej služby sa môžu dohodnúť aj ďalšie náležitosti podľa druhu sociálnej služby.

9. Ak osoba odmietne uzatvoriť zmluvu o poskytovaní sociálnej služby podľa tohto VZN, povinnosť obce ako poskytovateľa sa považuje za splnenú.

10. Ak sa zmenia skutočnosti rozhodujúce na určenie úhrady za sociálnu službu podľa tohto VZN, poskytovateľ sociálnej služby a  prijímateľ sociálnej služby sú povinní uzatvoriť dodatok k zmluve o poskytovaní sociálnej služby.

**Článok 9**

**Záverečné ustanovenia**

1) Prijímateľ sociálnej služby platí úhradu za opatrovateľskú službu podľa tohto VZN,

 odo dňa jeho účinnosti.

2) Toto všeobecné záväzné nariadenie schválilo obecné zastupiteľstvo na svojom zasadnutí dňa 6.6.2012 uznesením č. 14 /2012

5) Ruší sa VZN č. 1/2011 zo dňa 26.1.2011 o poskytovaní sociálnych služieb a o spôsobe určenia a výške úhrady za sociálne služby na území obce.

6.) Toto všeobecne záväzné nariadenie nadobúda účinnosť 15. dní po zverejnení na úradnej tabuli dňa :

 ..................................

Starosta obce

**Prílohy:**

Príloha č. l - Výška úhrady za opatrovateľskú službu

**Príloha č. l k VZN č. 4/2012**

**Výška úhrady**

**za poskytovanú opatrovateľskú službu**

1. Cena hodiny opatrovateľskej služby sa stanovuje každoročne v nadväznosti na platové tarify zamestnancov pri výkone práce vo verejnom záujme pri zohľadnení ekonomicky oprávnených nákladov a v nadväznosti na článok 7 tohto VZN.

2. **Hodinová sadzba** za 1 hodinu opatrovateľskej služby je **3,98 € (ekonomicky oprávnené náklady)**

 Obec prispieva prijímateľovi sociálnej služby sumou **1,99 €** na 1 hodinu opatrovateľskej služby, prijímateľ sociálnej služby dopláca za 1 hod. opatrovateľskej služby **1,99 €.**

3. Pri opatrovateľskej službe, ktorá zahŕňa donášku obeda do domácnosti a umytie riadu obec môže prispieť klientovi do výšky 30 % ekonomicky oprávnených nákladov t.j., prijímateľ sociálnej služby dopláca za 1 hod. **0,80 €.**

4. Ak prijímateľovi sociálnej služby, prípadne inej fyzickej osobe, ktorá je povinná prispieť na úhradu, nepostačujú finančné prostriedky na úhradu poskytovaných služieb, môže obec zvyšnú čiastku prefinancovať a bude ju viesť ako pohľadávku, ktorú si uplatní v dedičskom konaní.

**Časť I Sebaobslužné úkony**

 a) Hygiena

 1. osobná hygiena hygienická starostlivosť o jednotlivé časti tela: ruky, tvár, zuby, nechty (holenie, česanie, umývanie, make-up, odličovanie, strihanie nechtov na rukách a na nohách, aplikácia krémov, masti, prípadne medikamentov **1 hod/ úkon**

 2. celkový kúpeľ hygienická starostlivosť o celé telo vo vani, príp. v sprche s umytím vlasov (celkový kúpeľ sa vykonáva vždy vo vani alebo v sprchovacom kúte) **1 hod/ úkon**

b) Stravovanie a dodržiavanie pitného režimu

 1. porciovanie stravy,

 2.obsluha (prinesenie stravy a nápoja na dosah prijímateľa sociálnej služby),

 3.kŕmenie a pomoc pri pití **0,5 hod./úkon**

 c) Vyprázdňovanie močového mechúra a hrubého čreva

1. sprievod na toaletu
2. pomoc pri vyzliekaní, obliekaní
3. účelná očista po toalete
4. sprievod z toalety
5. podanie podložnej misy, močovej fľaše s následným očistením podložnej misy (fľaše)
6. ochrana osobnej posteľnej bielizne pred znečistením (nasadenie a výmena plienky)

 **1 hod./úkon**

d) Obliekanie, vyzliekanie

1. výber oblečenia (rozpoznanie jeho správneho vrstvenia a farieb),
2. obliekanie, obúvanie

 vyzliekanie, vyzúvanie **1 hod/úkon**

e) Mobilita, motorika

1. sprievod pri chôdzi (chôdza po rovine, po schodoch)
2. pomoc pri vstávaní z lôžka, pomoc pri líhaní na lôžko
3. polohovanie
4. pomoc pri manipulácii s predmetmi (napríklad pri uchopení lyžičky, zapínaní gombíkov)
5. obsluha a premiestňovanie predmetov dennej potreby **1 hod/úkon**

**Časť II Úkony starostlivosti o svoju domácnosť**

1. nákup potravín a iného drobného tovaru **1 hod./úkon**
2. príprava jedla, zohrievanie jedla **0,5 hod./úkon**
3. donáška jedla do domu **0,5 hod./úkon**
4. umytie riadu **0,5 hod./úkon**
5. bežné upratovanie v domácnosti 1  **hod./úkon**
6. obsluha bežných domácich spotrebičov **0,5 hod./úkon**
7. starostlivosť o bielizeň (pranie, žehlenie)2 kg **1 hod./úkon**
8. starostlivosť o lôžko **0,5 hod./úkon**
9. vynášanie drobného odpadu do zbernej smetnej nádoby **0,25 hod./úkon**
10. donáška uhlia, donáška dreva, vynesenie popola, donáška vody, kúrenie vo vykurovacích telesách a ich čistenie **1 hod./úkon**
11. ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napríklad zabezpečenie úhrady platieb) **1 hod./úkon**

**Časť III. Základné sociálne aktivity**

a) sprievod

1. na lekárske vyšetrenie **5 hod./úkon**
2. na vybavenie úradných záležitostí **5 hod./úkon**
3. do školy, zo školy, do zamestnania a do zamestnania **1 hod./úkon**
4. pri záujmových činnostiach **1 hod./úkon**

b) predčítanie pre fyzickú osobu, ktorá je nevidiaca alebo prakticky nevidiaca najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní **1 hod./úkon**

c) tlmočenie

1. pre fyzickú osobu, ktorý je nepočujúca alebo fyzickú osobu, ktorá má ťažkú obojstrannú nedoslýchavosť, najmä pri vybavovaní úradných záležitostí, pri návšteve lekára, pri záujmových činnostiach **1 hod./úkon**
2. pre fyzickú osobu, ktorá je hluchoslepá, najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní, pri návšteve lekára, pri záujmových činnostiach **1 hod./úkon**

**Časť IV Dohľad pri úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít (ďalej len „dohľad“)**

1. potreba dohľadu v určenom čase

 (od 6.00 – 22.00 hod) základná hodinová sadzba **1 hod./úkon**

 (od 22,00 – 6.00 hod.) **1,5 násobok** základnej hodinovej sadzby **1 hod./úkon**

b) potreba nepretržitého dohľadu základná hodinová sadzba **1 hod./úkon**